./data/phi0914/phi00142/phi0914.phi00142.perseus-lat1.xml
Valerius ex Graecia, qui legatus ad  visendum statum regionis eius speculandaque consilia Persei regis missus       erat, rediit, congruentiaque omnia criminibus ab Eumene adlatis referebat,            simul et adduxerat secum Praxo a Delphis,       cuius domus receptaculum latronum fuerat, et L RammiumBrundisinum , qui talis indicii delator erat         princeps Brundisii Rammius fuit, hospitioque et duces Romanos omnes et legatos,       exterarum quoque gentium insignis, praecipue regios, accipiebat   ex eo notitia ei cum absente Perseo fuerat;       litterisque spem amicitiae interioris magnaeque inde fortunae facientibus ad       regem profectus brevi perfamiliaris haberi trahique magis quam vellet in arcanos       sermones est coeptus   promissis enim       ingentibus praemiis petere institit ab eo rex, quoniam duces omnes legatique       Romani hospitio eius uti adsuessent, quibus eorum ipse scripsisset ut venenum       dandum curaret:  cuius scire se conparationem plurimum       difficultatis et periculi habere; pluribus consciis  conparari; eventu praeterea incerto esse, ut aut satis efficacia ad rem       peragendam aut tuta ad [rem] celandam dentur         se daturum quod nec in dando nec datum ullo signo deprendi posset   Rammius veritus, ne, si abnuisset, primus ipse veneni       experimentum esset, facturum pollicitus proficiscitur  nec Brundisium ante       redire quam convento C Valerio legato, qui circa Chalcidem esse dicebatur, voluit   ad eum primum indicio delato, iussu eius Romam simul       venit  introductus in curiam, quae acta erant, exposuit   haec ad ea, quae ab Eumene delata erant,       accessere, quo maturius hostis Perseus iudicaretur, quippe quem non iustum modo       apparare bellum regio animo, sed per omnia clandestina grassari scelera       latrociniorum ac veneficiorum cernebant   belli       administratio ad novos consules reiecta est; in praesentia tamen Cn Sicinium praetorem, cuius inter cives et peregrinos iurisdictio erat,            scribere milites placuit, qui Brundisium       ducti primo quoque tempore Apolloniam in Epirum traicerentur ad occupandas       maritimas urbes, ubi consul, cui provincia Macedonia obvenisset, classem       appellere tuto et copias per commodum exponere posset   Eumenes aliquamdiu Aeginae retentus       periculosa et difficili  curatione, cum primum tuto potuit, profectus Pergamum, praeter pristinum       odium recenti etiam scelere Persei stimulante summa vi       parabat bellum   legati eo ab Roma gratulantes,       quod e tanto periculo evasisset, venerunt